ሰዓሊው በዚህ ሁኔታ ድፍን ግማሽ ክፍለ ዘመን ከኢትዮጵያ የሥነ ጥበብ ዓለም እንዳልተለዩ እንረዳለን። በአገር አቀፍና አህጉር አቀፍ ደረጃም በፍየል ቆዳ ላይ የቅብ ስዕል ሥራ በጀማሪነታቸው የራሳቸውን የጥበብ አሻራ አስቀምጠዋል። ስዕልን ለመማር የተፈጥሮ ዝንባሌ ላለው ለወጣቱ ትውልድ ያለ አስተማሪ የስዕል መማሪያ የሚሆን ሁለት መጻሕፍት አሳትመዋል። ይህም ለኢትዮጵያ ትምህርት ሚኒስቴር የስዕል መማሪያ መርጃ በማቅረብ እገዛ አድርገዋል። ስለዚህ የዚህ ጽሁፍ አቅራቢ የእኚህን ሰዓሊ ታላላቅ ጥረቶች ግምት ውስጥ በማስገባት ለድካማቸውና ለፈጠራ ሥራ ማበረታቻ ይሆን ዘንድ በአ.አ. ዩኒቨርስቲ የክብር ዶክተሬት ሰጪ ኮሚቴ ሊያስብበት ይገባዋል ሲል በአክብሮት ያሳስባል።
